สวัสดีค่ะ หนูเป็นโรคธารัสซีเมียชนิด E ค่ะ แฟนเป็นพาหะ อยากมีลูก หนูสามารถทานโฟลิคได้มั้ยคะ และแฟนสามารถซื้อยาบำรุงเลือดมาทานได้มั้ยคะ หรือรบกวนแนะนำอาหารที่ควรหลีกเลี่ยงหน่อยคะ ขอบมากค่ะ
สวัสดีค่ะ โรคธาลัสซีเมียคือภาวะที่เลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิต เป็นภาวะที่สามารถมีบุตรได้ค่ะ ถ้าตนเองเป็นโรค แต่สามีเป็นพาหะ ก็มีความน่าจะเป็นได้หลายอย่าง คือลูกอาจจะเป็นโรค หรืออาจจะเป็นแค่พาหะธาลัสซีเมีย คือมีความผิดปกติในตัว แต่ไม่แสดงอาการใดๆ ใช้ชีวิตได้เหมือนคนปกติค่ะแนะนำปรึกษากับสูตินรีแพทย์เพื่อวางแผนในการตั้งครรภ์และตรวจความผิดปกติของทารกตั้งแต่เนิ่นๆ การกินโฟลิคเพื่อบำรุงเลือดนั้นสามารถกินได้ไม่มีข้อห้ามค่ะ แต่จะไม่ได้รักษาโรคหรือลดโอกาสการที่ลูกจะเป็นหรือไม่เป็นธาลัสซีเมีย ไม่มีอาหารต้องห้ามในคนเป็นธาลัสซีเมียค่ะ